Asymptote

**Asymptote** je architektonické, dizajnérske a výskumné štúdio, ktoré v New Yorku založili v roku 1989 manželia a architekti Hani Rashid a Lise Anne Couture. V štúdiu vznikajú projekty maximálne využívajúce súčasné digitálne technológie. Uznanie si táto dvojica získala realizáciou virtuálnej Newyorskej burzy cenných papierov (NYSE) a virtuálneho Guggenheimovho múzea. Významného ohlasu sa dočkala ich realizácia pavilónu HydraPier Pavilion a design kancelárskeho nábytku pre firmu Knoll. Ich dielo bolo prezentované na benátskom Bienále architektúry v roku 2000.

## Profil firmy
Asymptote experimentuje s technologickými inováciami v oblasti architektúry a dizajnu, vytvárajúc na jednej strane reálne umelecké inštalácie a návrhy budov a na druhej strane sa podieľa na množstve digitálnych projektov, ako napríklad spomínané Guggenheimovo virtuálne múzeum.

Pôsobenie firmy sa z roka na rok rozrástlo, v súčasnosti pôsobí celosvetovo. Pracuje na veľkom množstve projektov v Spojených štátoch amerických a Ázii. V Európe takisto prebieha výstavba niekoľkých projektov, ako napríklad stavba komerčných veží v Budapešti; novej predajne pre Carlosa Mieleho v Paríži a obchodno-obytnej štvrti Bubny v Prahe.
 
Počas skoro dvoch dekád pôsobenia, ateliér Asymptote navrhol množstvo experimentálnych umeleckých inštalácií zahŕňajúcich aj multimediálne technológie, napríklad pre Guggenheimovo múzeum v New Yorku; DOCUMENTA XI v Kasseli, Nemecku a Schirn Kunsthalle vo Frankfurte. V roku 2000 Hani Rashid spolureprezentoval USA na siedmom Bienále architektúry v Benátkach a v roku 2004 boli Rashid a Couture vybraní pre návrh *Metamorphu* na deviatom ročníku Bienále architektúry v Benátkach.

Projekty štúdia Asymptote boli mnohokrát publikované na súkromných aj verejných výstavách, napríklad pre Múzeum moderného umenia (MoMA) v New Yorku, Pinotheke v Mníchove, a iných.

V roku 2004 boli Rashid a Couture ocenení cenou Fredericka Kieslera za architektúru a umenie za veľký prínos do súčasnej architektúry.

## Súčasné projekty

166 Perry Street.jpg|*166 Perry Street* New York, NY 2006
Budapest Bank Tower.jpg|*Budapest Bank Tower* Budapešť, Maďarsko 2006
Guggenheim Pavilions at Saadiyat Island.jpg|*Guggenheim Pavilions at Saadiyat Island*Abú Zabí, Spojené arabské emiráty 2006


* *Luxury Residential Tower*, Spojené arabské emiráty 2006
* *Master Plan* Praha, Česko 2006
* *Penang Global City Center*, Penang, Malajzia 2006
* *Monterrey City Center Master Plan*, Monterrey, Mexiko 2005
* *Beukenhof Auditorium* Schiedam, Holandsko 2004

## Vybrané uskutočnené projekty

Alessi Flagship Store.jpg|*Alessi Flagship Store*New York, NY 2006
NYSE Advanced Trading Floor.jpg|*New York Stock Exchange Advanced Trading Floor*New York, NY 2001

* *Knowledge Gate Investor Relations Installation*, Wolfsburg Nemecko 2006
* *Carlos Miele Flagship Store*, New York, NY 2003
* *Univers Multimedia Theatre*, Aarhus Dánsko 1996

## Vybrané súťažné návrhy

Guggenheim Guadalajara.jpg|*Guggenheim Guadalajara*Guadalajara, Mexiko 2005


## Ocenenia
* 2007 AIA New York Chapter Design Award – Interior Architecture Category
* 2007 Prvá cena, World Business Center Busan
* 2006 Prvá cena, Penang Turf Club Master Plan
* 2005 AIA New York Chapter Design Award – Interior Architecture Category
* 2004 Frederick Kiesler Prize for Architecture and Art
* 2004 American Architecture Award, Chicago Athenaeum Museum of Architecture and Design
* 2003 DuPont Benedictus Award
* 2002 AIA New York Chapter Design Award – Architecture Category
* 2002 Prize Dedalo Minosse
* 2001 Prvá cena, Floriade Municipal Pavilion Competition
* 2001 National Design Awards Finalist – Cooper-Hewitt, National Design Museum
* 1999 Emerging Voices – Architecture League of New York
* 1996 Annual Danish Building Prize
* 1995 Druhá cena, Paper Art Biennale
* 1994 Interiors Magazine, 40 Under 40
* 1989 Interiors Magazine, 30 Under 30
* 1989 Prvá cena, Los Angeles West Coast Gateway

## Iné projekty

## Externé odkazy
* Oficiálna stránka 

Kategória:Architektúra v USA
Kategória:Architektonické firmy